CELEX: 62021CN0712
Language: fi
Date: 2021-11-25 00:00:00
Title: Asia C-712/21: Ennakkoratkaisupyyntö, jonka Conseil d’État (Belgia) on esittänyt 25.11.2021 – XXX v. Belgian valtio, jota edustaa turvapaikka- ja maahanmuuttoasioista vastaava valtiosihteeri

7.2.2022   
            
            
               FI
            
            
               Euroopan unionin virallinen lehti
            
            
               C 64/21
            
         
      Ennakkoratkaisupyyntö, jonka Conseil d’État (Belgia) on esittänyt 25.11.2021 – XXX v. Belgian valtio, jota edustaa turvapaikka- ja maahanmuuttoasioista vastaava valtiosihteeri
      (Asia C-712/21)
      (2022/C 64/33)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État
      
         Pääasian asianosaiset
      
      
         Valittaja: XXX
      
         Vastapuoli: Belgian valtio, jota edustaa turvapaikka- ja maahanmuuttoasioista vastaava valtiosihteeri
      
         Ennakkoratkaisukysymykset
      
      
                  1)
               
               
                  Onko Euroopan unionin perusoikeuskirjan 7 ja 47 artiklaa sekä jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annetun Euroopan parlamentin ja neuvoston direktiivin 2008/115/EY (1) 5 artiklaa, 6 artiklan 6 kohtaa ja 13 artiklaa, luettuina [19.6.2018 annetun tuomion Gnandi (C-181/16, EU:C:2018:465)] valossa, tulkittava siten, että tuomioistuin, joka käsittelee kansainvälisen suojelun epäämistä koskevaan päätökseen perustuvasta palauttamispäätöksestä vireille pantua muutoksenhakua, voi palauttamispäätöksen laillisuutta arvioidessaan ottaa huomioon ainoastaan sellaiset olosuhteiden muutokset, joilla voi olla merkittävä vaikutus tilanteen arviointiin edellä mainitun 5 artiklan perusteella ja jotka ovat tapahtuneet ennen kuin Conseil du contentieux des étrangers on päättänyt kansainvälistä suojelua koskevan menettelyn?
               
            
                  2)
               
               
                  Onko jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annetun Euroopan parlamentin ja neuvoston direktiivin 2008/115/EY 5 artiklassa tarkoitettujen olosuhteiden täytynyt ilmetä ajankohtana, jolloin ulkomaalainen oleskeli maassa laillisesti tai hänellä oli lupa jäädä sinne?
               
            
         (1)  EUVL 2008, L 348, s. 98.